**KONKRETAUS PIRKIMO, ATLIEKAMO KVALIFIKACIJOS VERTINIMO SISTEMOS PAGRINDU, SKELBIAMŲ DERYBŲ SPECIALIOSIOS SĄLYGOS**

Tarptautinis pirkimas

**Šilumos perdavimo tinklų Trinapolio g. 9, 9A, 9B; 9C, 9D, 9E, 11, 11A, 11B, 11C, 11D statybos darbai**

# **BENDROSIOS NUOSTATOS**

1.1. AB Vilniaus šilumos tinklai, *buveinės adresas: Elektrinės g. 2, LT-03150, Vilnius, adresas korespondencijai: Spaudos g. 6-1, LT-05132, Vilnius, Lietuvos Respublika, įmonės kodas 124135580, PVM mokėtojo kodas LT241355811, atsisk. sąsk. Nr. LT53 7044 0600 0121 9501,* Šilumos perdavimo tinklų Trinapolio g. 9, 9A, 9B; 9C, 9D, 9E, 11, 11A, 11B, 11C, 11D statybos darbai (toliau – Pirkimas) kvalifikacijos vertinimo sistemos „Šilumos tinklų statybos darbų kvalifikacijos vertinimo sistema” (CVP IS pirkimo Nr. 601401, toliau – KVS) pagrindu. Skelbimas apie pirkimą, kuriuo sukurta KVS, skelbtas CVP IS <https://cvpp.eviesiejipirkimai.lt/Notice/Details/2022-636515>

1.2. Pirkimui taikomos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (aktuali redakcija Pirkimo paskelbimo dieną) nuostatos, šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos 3 priede.

1.3. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai: Violeta Gembicka, tel.: +370 610 11058, el. p.: [violeta.gembicka@chc.lt](mailto:violeta.gembicka@chc.lt)

1.4. Ši Pirkimo procedūra atliekama siekiant sudaryti pirkimo - pardavimo sutartį (toliau – **Pirkimo sutartis**), vadovaujantis Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **Komunalinio sektoriaus pirkimų įstatymas ar PĮ**), Lietuvos Respublikos viešųjų pirkimų įstatymu (toliau – **Įstatymas ar VPĮ**), Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šio pirkimo dokumentais.

1.5. Perkantysis subjektas neketina rengti susitikimo su tiekėjais dėl pirkimo dokumentų paaiškinimo.

1.6. Stebėtojai dalyvauti pirkimo komisijos posėdžiuose nėra kviečiami.

1.7. **Konkretus pirkimas vykdomas KVS I kategorijoje „Šilumos tiekimo tinklų statyba, rekonstravimas ir/ar remontas (mažos apimties objektai – iki 1 mln. eurų)**“.

1.8. Pasiūlymą šiame konkrečiame pirkime gali pateikti tik pakviesti kandidatai. Kandidatas gali pateikti pasiūlymą tik toje kategorijoje, kurioje jam leista dalyvauti.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Perkantysis subjektas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Perkantysis subjektas, vykdydamas šį Pirkimą, netaiko trumpesnių Pirkimo procedūros terminų.

# **REIKALAVIMAI NACIONALINIAM SAUGUMUI IR (AR) TAIKOMOMIS RIBOJAMOSIOMIS PRIEMONĖMIS (SANKCIJOMIS) TAM TIKRŲ VALSTYBIŲ ATŽVILGIU**

3.1. **Pirkime gali dalyvauti tiekėjai, kurie netenkina**:

3.1.1 Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).

3.1.2. Komunalinio sektoriaus pirkimų įstatymo 58 straipsnio 41 dalies sąlygų.

3.2. Perkantysis subjektas kartu su pasiūlymu (kaip nurodyta Specialiųjų sąlygų 8.1 punkte) tiekėjo prašo pateikti:

3.2.1. dėl Specialiųjų sąlygų 3.1.1. punkto - Tiekėjo atitikties deklaraciją (Priedas Nr. 7) Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.2.1.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);

3.2.1.2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.2.1.3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);

3.2.1.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkantysis subjektas turi teisę paprašyti reikalingos informacijos dėl atitikimo.

3.2.2. dėl Specialiųjų sąlygų 3.1.2. punkto – Tiekėjo atitikties deklaraciją (Priedas Nr. 7) arba laisvos formos deklaraciją. Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.2.2.1. juridinio asmens vadovo patvirtintą juridinio asmens steigimo dokumentų kopiją,

3.2.2.2. Juridinių asmenų registro išplėstinį išrašą su istorija,

3.2.2.3. Juridinių asmenų dalyvių informacinės sistemos išrašą,

3.2.2.4. asmens tapatybę patvirtinančio dokumento (tapatybės kortelės ar paso) kopiją,

3.2.2.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.2.2.6. pažymą apie deklaruotą gyvenamąją vietą

3.2.2.7. arba atitinkamus valstybės narės ar trečiosios šalies dokumentus ar kitus perkančiajam subjektui priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiojo subjekto prašymu tiekėjas turi pateikti dokumentus

Perkantysis subjektas minėtų dokumentų gali paprašyti ir iš kandidatų ar dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

# **REIKALAVIMAI TIEKĖJŲ KVALIFIKACIJAI IR ŪKIO SUBJEKTŲ PASITELKIMAS**

4.1. Jei tiekėjo (taip pat bent vieno tiekėjų grupės nario, jei pasiūlymą pateikia tiekėjų grupė) ir ūkio subjektų, kurių pajėgumais remiasi tiekėjas, informacija teikiant pasiūlymą dėl atitikties Reikalavimams tiekėjams yra pasikeitusi, tiekėjas privalo tai pažymėti pasiūlyme ir pateikti aktualią informaciją bei dokumentus.

4.2. Tiekėjas savo pasiūlyme, užpildant Specialiųjų sąlygų 2 priede pateiktą formą, privalo nurodyti kokius **subtiekėjus**, jeigu jie yra žinomi, **jis ketina pasitelkti**.

4.3. Jei tiekėjas teikdamas pasiūlymą nežino kokius subtiekėjus pasitelks sutarties vykdymui, tai tiekėjas pasiūlyme neprivalo nurodyti kokius **subtiekėjus jis ketina pasitelkti**, tačiau šią informaciją turės nurodyti vėliau, jei bus nustatytas laimėtoju ir su juo bus sudaroma Pirkimo sutartis. Subtiekėjų pasitelkimo tvarka nustatyta Pirkimo sutarties nuostatose (Specialiųjų sąlygų 4 priedas).

**4.4. Perkantysis subjektas neriboja tiekėjų galimybės esminių užduočių atlikimui pasitelkti subtiekėjus.**

# **5. PIRKIMO OBJEKTAS**

5.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 4 priedas).

5.2. Pirkimo objektas į dalis neskaidomas. Tiekėjas, kuris bus pakviestas pateikti pasiūlymą, turės siūlyti visą Pirkimo objekto kiekį/apimtį.

# **6. REIKALAVIMAI PASIŪLYMŲ RENGIMUI IR PATEIKIMUI**

6.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 5 skyriuje.

6.2. Pasiūlymą reikia pateiktiCVP IS priemonėmis, prisegant dokumentus atitinkamo Pirkimo CVP IS paskyroje, „Pasiūlymas“ skiltyje ne vėliau kaip iki CVP IS nurodytos datos ir laiko. Detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje <http://vpt.lrv.lt/>, skiltyje Konsultacinė medžiaga  → CVP IS → Mokymų medžiaga → Tiekėjams (skaidrės)*„*[*Kaip parengti ir pateikti pasiūlymą CVP IS*](http://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Kaip%20parengti%20ir%20pateikti%20pasiulyma%20CVP%20IS.pdf)*“*. Tiekėjui sutikus su visomis Pirkimo sąlygomis ir pateikus pasiūlymą, bus laikoma, kad pasiūlymų pateikimo terminas yra suderintas, kaip tai numatyta Įstatymo 74 straipsnio 4 dalyje. Galutinis pasiūlymas turės būti pateiktas iki datos ir laiko, nurodyto kvietime pateikti Galutinį pasiūlymą.

# **7. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

7.1. Tiekėjas kartu su pasiūlymu privalo pateikti Perkančiajam subjektui pasiūlymo galiojimo užtikrinimą (toliau – **Užtikrinimas**). Užtikrinimo dydis turi būti ne mažesnis kaip 6.000,00 eurų. Užtikrinimas skiriamas Pirminio, Pakeisto (jei tokio reikalaujama) ir Galutinio pasiūlymo užtikrinimui.

7.2. Pakeisto (jei tokio reikalaujama) ar Galutinio pasiūlymo pateikimas nelaikomas pasiūlymo atšaukimu ar keitimu kaip nustatyta Bendrųjų sąlygų 6.5.1 punkte, išskyrus atvejus, kai tiekėjas pateikdamas Pakeistą (jei tokio reikalaujama) ar Galutinį pasiūlymą nebeatitinka minimalių Pirkimo dokumentų reikalavimų arba Galutiniuose pasiūlymuose nurodyta kaina yra didesnė nei suderėta ir užfiksuota derybų metu protokole ar Pakeistame pasiūlyme, ar nurodyta Pirminiame pasiūlyme (jeigu derybų metu kaina nebuvo užfiksuota.

7.3. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 6 skyriuje.

# **8. PASIŪLYMĄ SUDARANTYS DOKUMENTAI**

**8.1.** **Perkančiajam subjektui pakvietus pateikti Pirminį pasiūlymą, iki Pirminių pasiūlymų pateikimo termino pabaigos Pirminiame pasiūlyme tiekėjas turi pateikti:**

8.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

8.1.2. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją;

8.1.3. **Užtikrinimą patvirtinantį dokumentą, atitinkantį Specialiųjų sąlygų 7 skyriaus ir Bendrųjų sąlygų 6 skyriaus reikalavimus. Taip pat Užtikrinimo apmokėjimą patvirtinantį dokumentą**;

8.1.4. užpildytą Specialiųjų sąlygų 6 priedą, kuriame nurodytas tiekėjo pageidavimas derėtis dėl Pirkimo Specialiųjų sąlygų 8.1.1 ir/ar 8.1.2 punktuose nurodytų sąlygų, nurodant dėl kurių konkrečiai sąlygų pageidaujama derėtis (šis dokumentas neteikiamas jei tokio pageidavimo nėra).

8.1.5. Tiekėjo atitikties deklaraciją (Priedas Nr. 7).

**Tiekėjui nepateikus 8.1.1 ir 8.1.5 punktuose nurodytų dokumentų pasiūlymas atmetamas.**

**8.2. Perkančiajam subjektui pakvietus pateikti Pakeistą pasiūlymą, iki Pakeistų pasiūlymų pateikimo termino pabaigos Pakeistame pasiūlyme tiekėjas turi pateikti:**

8.2.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

8.2.2. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją;

8.2.3. Dokumentai, kurie turi būti pateikti su Pakeistu pasiūlymu iki Pakeistų pasiūlymų pateikimo termino pabaigos, nurodomi kvietime pateikti Pakeistą pasiūlymą.

**8.3. Perkančiajam subjektui pakvietus pateikti Galutinį pasiūlymą, iki Galutinio pasiūlymų pateikimo termino pabaigos Galutiniame pasiūlyme tiekėjas turi pateikti:**

8.3.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

8.3.2. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją.

# **9. DERYBOS**

**9.1. Derybų metu su tiekėjais bus deramasi dėl:**

9.1.1. techninės specifikacijos reikalavimų (Specialiųjų sąlygų 1 priedas);

9.1.2. sutarties sąlygų (Specialiųjų sąlygų 4 priedas), išskyrus taikomus teisės, mokėjimo valiutos, pretenzijų / ginčų nagrinėjimo tvarkos sąlygų,

9.1.3. pasiūlymo kainos, kuri negalės būti didinama, o tik mažinama, t. y. Galutiniuose pasiūlymuose nurodyta kaina negali būti didesnė nei suderėta (jeigu derybų metu kaina nebuvo užfiksuota) ir nei nurodyta Pirminiame pasiūlyme.

9.1.4. tiekėjo Pirminio ar Pakeisto pasiūlymo, t. y. derybomis siekiama, kad Tiekėjas pagerintų savo Pirminio ar Pakeisto pasiūlymo sąlygas;

9.2. Likę reikalavimai laikomi Minimaliais reikalavimais, dėl kurių nebus deramasi ir kuriuos turi atitikti visi tiekėjo teikiami pasiūlymai.

9.3. Derybos bus vedamos žodžiu, kviečiant tiekėjus į susitikimą arba raštu, su tiekėju derantis CVP IS susirašinėjimo priemonėmis.Perkantysis subjektas, informuodamas tiekėjus apie derybų pradžią, taip pat informuoja tiekėjus apie derybų būdą. Jei tiekėjas neatvyksta į derybas ir (arba) nepateikia Galutinio pasiūlymo, jo paskutinis pateiktas Pasiūlymas (Pirminis pasiūlymas arba, jei buvo prašoma pateikti Pakeistą pasiūlymą, Pakeistas pasiūlymas) laikomas Galutiniu pasiūlymu.

9.4. Į derybas bus kviečiami visi Pirminius pasiūlymus pateikę tiekėjai, kurių Pirminiai pasiūlymai atitiks Pirkimo dokumentuose keliamus reikalavimus.

9.5. Tiekėjams, pareiškus norą derėtis dėl Pirkimo Specialiųjų sąlygų 9.1.1 ir/ar 9.1.2 punktuose nurodytų sąlygų, Perkantysis subjektas gali taikyti Derybų pakopas žemiau nurodyta tvarka:

9.5.1. Įvertinus tiekėjų Pirminius pasiūlymus bus vykdoma pirmoji Derybų pakopa. Į pirmąją Derybų pakopą bus kviečiami tiekėjai, kurių Pirminiai pasiūlymai atitiks Pirkimo dokumentuose keliamus reikalavimus. Pirmas į derybas kviečiamas tiekėjas, kurio pasiūlymo ekonominis naudingumas yra mažiausias, o paskutinis tas, kurio didžiausias (ekonominio naudingumo mažėjimo tvarka). Pirmos Derybų pakopos metu bus deramasi su tiekėjais ieškant priimtiniausių sprendimų dėl Specialiųjų sąlygų 9.1.1 ir/ar 9.1.2 punktuose nurodytų sąlygų. **Pirmoji derybų pakopa nebus vykdoma, jei nei vienas iš tiekėjų neišreikš pageidavimo derėtis dėl Specialiųjų sąlygų 9.1.1** ir/ar **9.1.2. punktuose nurodytų sąlygų**.

9.5.2. Po pirmos Derybų pakopos bus pranešta apie Pirkimo dokumentų pakeitimus (jei tokių bus), pagal kuriuos tiekėjai turės pateikti Pakeistus pasiūlymus, pateikiant Pirkimo specialiųjų sąlygų 8.2. punkte nurodytus dokumentus. Perkantysis subjektas negali atlikti tokių Pirkimo dokumentų pakeitimų, kuriuos įtraukus į pradinius Pirkimo dokumentų reikalavimus būtų buvę galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų.

9.5.3. Įvertinus tiekėjų Pakeistus pasiūlymus bus vykdoma antroji Derybų pakopa. Vykdant antrąją Derybų pakopą į derybas bus kviečiami visi Pakeistus pasiūlymus pirmojoje Derybų pakopoje pateikę tiekėjai, kurių Pakeisti pasiūlymai atitiks pirkimo dokumentų reikalavimus. Pirmas į derybas kviečiamas tiekėjas, kurio pasiūlymo ekonominis naudingumas yra mažiausias, o paskutinis tas, kurio didžiausias (ekonominio naudingumo mažėjimo tvarka).

9.5.4. Antrojoje Derybų pakopoje bus deramasi tik dėl pasiūlymų kainų. Derybos dėl kitų Pirkimo dokumentų sąlygų nebus galimos, t. y. pirmojoje Derybų pakopoje užfiksuotos sąlygos, išskyrus pasiūlymų kainas, nebus keičiamos, išskyrus atvejus, kai bus priimtas sprendimas iš naujo vykdyti derybas tokia tvarka, kuri numatyta Pirkimo specialiųjų sąlygų 9.5.1 punkte.

9.5.5. Po antrosios Derybų pakopos tiekėjai turės pateikti Galutinius pasiūlymus:

9.5.5.1. Galutiniuose pasiūlymuose kainos (įkainių) reikšmė negali būti didesnė (didesni) nei suderėta antrojoje Derybų pakopoje (jeigu derybų metu kaina buvo užfiksuota) ir nei nurodyta Pakeistame pasiūlyme ar Pirminiame pasiūlyme, jeigu nebuvo Pirkimo dokumentų pakeitimų, ar tiekėjas nepateikė Pakeisto pasiūlymo.

**Tiekėjui nesilaikant šio papunkčio reikalavimų, Galutinio pasiūlymo vertinime perkantysis subjektas taikys kainą (įkainius), nurodytus tiekėjo pasiūlyme, pritaikius Specialiųjų sąlygų 9.5.6. punkto taisykles.**

9.5.6. Jei tiekėjas neatvyksta į derybas ir (arba) nepateikia Galutinio pasiūlymo arba nesilaiko Specialiųjų sąlygų 9.5.5.1 punkto reikalavimų, jo paskutinis pateiktas Pasiūlymas: kaina (įkainiai) laikomas Galutiniu pasiūlymu.

9.5.7. Perkantysis subjektas apie 9.5.5.1 ir 9.5.6punktuose nurodytų sąlygų taikymą informuoja tiekėją. Tiekėjui raštu (CVP IS priemonėmis) nesutikus su tokiu perkančiojo subjekto sprendimu, laikoma, kad tiekėjas pakeitė savo Pasiūlymą ir Perkantysis subjektas pasinaudoja pasiūlymo galiojimo užtikrinimu, kaip numatyta Bendrųjų sąlygų 6.5.1 punkte ir Specialiųjų sąlygų 7.2. punkte.

9.5.8. Derybų pakopų skaičius nėra ribojamas, t. y., laikantis aukščiau nurodytos tvarkos gali būti organizuojama ir daugiau Derybų pakopų nei nurodyta, tačiau tik iki Galutinių pasiūlymų pateikimo termino pabaigos. Suėjus Galutinių pasiūlymų pateikimo terminui, derybų vykdymas negalės būti atnaujintas.

9.6. Tiekėjams, nepareiškus noro derėtis dėl Pirkimo Specialiųjų sąlygų 9.1.1 ir/ar 9.1.2 punktuose nurodytų sąlygų, Perkantysis subjektas Pirkimą atliks netaikydamas Derybų pakopų.

# **10. GALUTINIŲ PASIŪLYMŲ VERTINIMAS IR PALYGINIMAS**

10.1. Įvertinus Galutinius pasiūlymus nustatomas Pirkimo laimėtojas.

10.2. Perkančiojo subjekto neatmesti pasiūlymai vertinami ir palyginami kainos, kuri turi būti apskaičiuota ir nurodyta taip, kaip reikalaujama pasiūlymo formos (Specialiųjų sąlygų 2 priedas) eilutėje „Pasiūlymo kaina EUR be PVM“, kriterijumi.

10.2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 9 ir 11 skyriuose.

# **11. ŽALIOJO PIRKIMO KRITERIJAI**

11.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1), 4.1., 4.4.4.3 ir 15.2 punktai.

11.2. Aplinkos apsaugos kriterijai nustatyti Kvalifikacijos vertinimo sistemos pirkimo (CVPIS Nr. 601401) dokumentų 2 priedo „Reikalavimai tiekėjams“ 3 skyriaus 1 punkte;

~~11.3. Techninės specifikacijos 3.6. – 6.7. punktai.~~

**11.3 (aktuali redakcija) Techninės specifikacijos 3.6. –3.7. punktai.**

# **12. SUTARTIES NUOSTATOS**

12.1. Pirkimo sutarties projektas pateikiamas Specialiųjų sąlygų 4 priede. Prieš pasirašant Pirkimo sutartį, pateiktos sąlygos gali būti keičiamos ar koreguojamos (išskyrus išimtis, nurodytas Specialiųjų sąlygų 9.1 punkte) derybų metu suderėtomis nuostatomis.

12.2. Perkantysis subjektas gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 4 priede) ir trišalės sutarties projekte (Specialiųjų sąlygų 5 priede). Pasirašant Trišalę sutartį, tiesioginio atsiskaitymo tvarka negali būti keičiama.

12.3. Tiekėjas, ne vėliau kaip 10 (dešimt) kalendorinių dienų po Sutarties pasirašymo turi pateikti Perkančiajam subjektui sutarties įvykdymo užtikrinimą, atitinkantį Sutarties bendrųjų sąlygų 6.4 punktą ir Sutartie specialiųjų sąlygų 7.3 punktą.

# **PRIDEDAMA:**

1 priedas – Techninė specifikacija.

1.1. TS 1 priedas\_Techninis projektas;

1.2. TS 2 priedas\_Suvirinimo darbų instrukcija;

2 priedas - Pasiūlymo forma;

3 priedas – Bendrosios sąlygos;

4 priedas – Pirkimo sutarties projektas (Specialioji ir Bendroji dalis);

5 priedas – Trišalės sutarties projektas (esant poreikiui);

6 priedas – Deryboms (esant poreikiui);

7 priedas – Tiekėjo atitikties deklaracija.

8 priedas – Susitarimas\_ Darbuotojų saugos ir sveikatos, gaisrinės saugos, aplinkosaugos klausimais;

9 priedas – Atliktų darbų priėmimo - perdavimo aktas.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)